বগুড়া শহরের আটাপাড়ায় ভিটামিন 'এ' ক্যাপসুল ও কৃমিনাশক ওষুধ বিনামুল্যে বিতরণ | Bogra Sangbad
Sunday, November 18, 2018, 2:11 PM
প্রচ্ছদ বগুড়া সংবাদ বগুড়া সদর বগুড়া শহরের আটাপাড়ায় ভিটামিন ‘এ’ ক্যাপসুল ও কৃমিনাশক ওষুধ বিনামুল্যে বিতরণ
বগুড়া শহরের আটাপাড়ায় ভিটামিন ‘এ’ ক্যাপসুল ও কৃমিনাশক ওষুধ বিনামুল্যে বিতরণ
Wednesday, December 13, 2017 7:38 pm
বগুড়া সংবাদ ডট কম : বগুড়া শহরের আটাপাড়ায় ‘ধরিত্রী সমাজ সেবা সংস্থা ও বগুড়ার শেরপুরের মৈত্রী পল্লী উন্নয়ন সংগঠনের যৌথ আয়োজনে ভিটামিন ‘এ’ ক্যাপসুল ও কৃমিনাশক ওষুধ বিনামুল্যে বিতরণ করা হয়েছে। বুধবার সকালে এই কার্যক্রমের উদ্বোধন করেন অনুষ্ঠানের প্রধান অতিথি বগুড়া সদর উপজেলা স্বাস্থ্য ও পরিবার পরিকল্পনা কর্মকর্তা ও স্বাধীনতা চিকিৎসক পরিষদ, বগুড়া জেলা শাখার সভাপতি ডাঃ মোঃ সামির হোসেন মিশু। অনুষ্ঠানে সভাপতিত্ব করেন ধরিত্রী সমাজ সেবার সভাপতি শামীমা আক্তার সুমী। প্রোভার্টিজ ইরাডিকেশন প্রোগ্রাম (পিইপি) ঢাকা এর সহোযোগিতায় দরিদ্র জনগোষ্ঠীর গর্ভবতী নারী এবং দুগ্ধদানকারী মায়েদের মধ্যে বিনামুল্যে ওষুধ সামগ্রী বিতরণ এবং জাতীয় কৃমি নিয়ন্ত্রণ কর্মসুচী ও ভিটামিন ‘এ’ প্লাস ক্যাম্পেইন কর্মসুচী থেকে বাদপাড়া শিশুদের মাঝে ওষুধ খওয়ানো কার্যক্রমের উদ্বোধন করা হয়। এছাড়া ভিটামিন এ্যাঞ্জেলস, মাইক্রোনিউটেন্ট, ভিটামিন ‘এ’ ক্যাপসুল ও কৃমিনাশক ওষুধ বিতরনও করা হয়। অনুষ্ঠানে উপস্থিত ছিলেন মৈত্রী পল্লী উন্নয়ন সংগঠনের ট্রেনিং অফিসার আমিনুল ইসলাম বাবলু, ট্রেইনার আব্দুস সালাম, প্রোগ্রাম অফিসার তারেক হাসান এবং ধরিত্রী সমাজ সেবা সংস্থার সাধারনণ সম্পাদক রেশমা বেগম, সদস্য আসমা, সম্পা বেগম, মেহরাজ হোসেন, কল্পনা খাতুন, সীমা প্রমুখ।
অনুষ্ঠানে ডাঃ মোঃ সামির হোসেন বলেন, শিশু এবং গর্ভবতী ও দুগ্ধদানাকারী নারীদের মাঝে এ ধরনের কার্যক্রম পরিচালনা ও স্বাস্থ্য শিক্ষা প্রদান করে সুস্থ্য শিশুর জন্মের পর শিশুর দৈহিক ও মানষিক বিকাশের মাধ্যমে একদিন সুস্থ্য সবল ও কার্যক্ষমতা সম্পন্ন বুদ্ধিদীপ্ত জনগোষ্ঠী তৈরী হবে যারা দেশ গঠনে ভুমিকা রাখতে সক্ষম হবে।
আগের সংবাদ ১৪ ডিসেম্বর সান্তাহার রেল জংশন শহর মুক্ত দিবস
পরবর্তী সংবাদ বুড়িগঞ্জের বিলহামলায় হাজী সম্মেলন অনুষ্ঠিত